
Optimális szenzorelhelyezés megerősítő tanulással a Naprendszer védelméhez

A gépi tanulás és a mesterséges intelligencia fejlődésének köszönhetően jelentősen növekedett a megerősítő tanulással foglalkozó megoldások száma is. A dolgozat ennek a sokrétű tudományágnak egy feladattípusára fókuszál, nevezetesen az optimális szenzorelhelyezésre.
A konkrét célfeladat a Naprendszer megfigyelése, mind annak saját égitestjeire, mind a belépő idegen objektumokra vonatkozólag. Három példán keresztül mutatjuk be, hogyan lehet megerősítő tanulással adott számú megfigyelőállomást úgy telepíteni, hogy azok a lehető legnagyobb lefedést biztosítsák. Az első példa egy már elméleti és gyakorlati eszközökkel régen vizsgált problémát dolgoz fel: hogyan lehet egy legnagyobb felszíni lefedettséget adó műholdkonstellációt optimálisan elhelyezni a Föld körül. Ez a példa azt is szolgálja, hogy meggyőződjünk róla, hogy a megerősítő tanulás alapú módszertanunk hatékonyak képes kiváltani a korábban használt technikákat úgy, hogy azokkal ellentétben jóval komplexebb feladatok megoldására is alkalmazható.
A második, az objektumok takarását is tekintő összetettebb példa arra vonatkozik, hogy hova kell elhelyezni a Földön obszervatóriumokat minél több égitest folyamatos megfigyeléséhez egy adott időintervallumon belül. A harmadik példa pedig ugyanerre a feladatra keresi a választ egy a Föld felé tartó aszteroida pályájának esetére.
A megoldás egy korszerű megerősítő tanulást használó algoritmuson alapul, annak körültekintő adaptálásával (állapottér kialakítása, ágens- és jutalommegfeleltetés). Az implementáció egy PyTorch alapú nyílt forráskódú szoftver, a Unity Ml-Agents Toolkit segítségével történt, ami támogatja az intelligens ágensek tanítását Unity-val létrehozott környezetben. Eredményeink megmutatták, hogy a módszer a komplex környezetekben a naiv megközelítéseknél lényegesen nagyobb pontosságot ad.
<ccs2012>
<concept>
<concept_id>10010147.10010257.10010293.10010316</concept_id>
<concept_desc>Computing methodologies~Markov decision processes</concept_desc>
<concept_significance>500</concept_significance>
</concept>
<concept>
<concept_id>10003752.10010070.10010071.10010261</concept_id>
<concept_desc>Theory of computation~Reinforcement learning</concept_desc>
<concept_significance>500</concept_significance>
</concept>
<concept_id>10010147.10010257.10010293.10010294</concept_id>
<concept_desc>Computing methodologies~Neural networks</concept_desc>
<concept_significance>300</concept_significance>
</concept>

